Vi er tre stykker som fikk overnatte hos Espen for én natt og på litt kort varsel. Espen er rask med å svare på henvendelser, og tar seg tid til å svare utfyllende på alt det vi spurte om. Som den perfekte vert hadde Espen tenkt på alt for oss innen vi kom; leiligheten var ryddig og fin, det stod forfriskninger til oss på bordet og i kjøleskapet, som vi nøt etter en litt hektisk dag med mye farting rundt omkring. Vi fant frem til en utrolig fleksibel løsning med nøklene, og Espen var der og tok oss imot ved innsjekk og forklarte oss alt vi trengte å vite på en hyggelig og forståelig måte. Leiligheten var helt perfekt(!), akkurat passe stor til at man føler at man får god plass samtidig som det er lite og hyggelig, med praktisk innredning og lyse overflater. Beliggenheten er utrolig sentral og det var lett å finne frem fra togstasjonen. Det er både en matbutikk og en kombinert trikkeholdeplass/busstopp rett utenfor, og det er kort vei til nærmeste kafé, restaurant eller utested. Noe som gjør denne leiligheten genial, er den flotte utsikten fra takterrassen! Den nøt vi med en kopp te i hånden =)
Espen var utrolig omtenksom mot oss og tilbød oss pepperspray for skumle, mørke netter, og mulighet for oppbevaring av baggasje etter utsjekk. Vi følte oss utrolig godt ivaretatt og er utrolig takknemlige for alt Espen gjorde for at vi skulle få et så godt og smertefritt opphold som mulig. Anbefales på det sterkeste!